32005R0718
L 121/64
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 718/2005 НА КОМИСИЯТА
от 12 май 2005 година
за изменение на Регламент (ЕО) № 2368/2002 на Съвета за въвеждане на схема за сертифициране в рамките на Кимбърлийския процес за международна търговия с необработени диаманти
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2368/2002 на Съвета за въвеждане на схема за сертифициране в рамките на Кимбърлийския процес за международна търговия с необработени диаманти (1), и по-специално член 19 от него,
като има предвид, че
(1)
Чешката република е създала орган на общностно равнище и е информирала за това Комисията. Комисията направи заключение, че са дадени достатъчно доказателства, че органът може сигурно, своевременно и адекватно да изпълнява задачите, изисквани съгласно глави II, III и V от Регламент (ЕО) № 2368/2002.
(2)
Обединеното кралство информира Комисията за нови подробности в адреса на своя орган на общностно равнище.
(3)
Мерките, предвидени в настоящия регламент, са в съответствие със становището на Комитета, посочен в член 22 от Регламент (ЕО) № 2368/2002.
ПРИЕ НАСТОЯЩИЯ РЕГЛАМЕНТ
Член 1
Приложение III към Регламент (ЕО) № 2368/2002 с настоящото се заменя с текста на приложението към настоящия регламент.
Член 2
Настоящият регламент влиза в сила в деня след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 май 2005 година.